Με χειροκροτήματα υποδέχτηκαν οι Έλληνες μαθητές του 67ου Δημοτικού σχολείου Ξηροκρήνης, τα προσφυγόπουλα τα οποία πέρασαν το μεσημέρι το κατώφλι του σχολείου τους, προκειμένου να ξεκινήσουν τα μαθήματά τους.

Όπως μπορείτε να δείτε και στο βίντεο του voria.gr, οι μαθητές συγκεντρώθηκαν στο προαύλιο του σχολείου μαζί με τους δασκάλους και τους γονείς τους και μόλις είδαν τα προσφυγόπουλα να φτάνουν στην κεντρική πύλη, ξέσπασαν σε χειροκροτήματα και άρχισαν να φωνάζουν «καλωσορίσατε».

Σε ένα ζήτημα για το οποίο γονείς σε άλλα σχολεία εκφράζουν την έντονη αντίθεσή τους, βάζοντας ακόμα και λουκέτο στις πύλες των σχολείων προκειμένου να εμποδίσουν την είσοδο και τη φοίτηση των προσφυγόπουλων σε αυτά, οι μαθητές του 67ου Δημοτικού σχολείου Ξηροκρήνης, έδειξαν την αλληλεγγύη τους στους συνομήλικούς τους.